Det samfunnsvitenskapelige fakultet

Årsplan 2024-2026

*Vedtatt i fakultetsstyret xx.xx.xxxx*

Innledning

Årsplanen er treårig og rullerende og blir revidert årlig.

Planen tar utgangspunkt i universitetsstyrets og fakultetets overordnede prioriteringer (strategiske plan, årsplan mm), samt fakultetsspesifikke mål og prioriteringer. De overordnede målene i årsplanen refererer til tilsvarende mål i Strategi 2030.

Det samfunnsvitenskapelige fakultets viktigste oppgave er å videreutvikle, forvalte og formidle samfunnsvitenskapelig kunnskap gjennom forskning og utdanning, og ved å legge til rette for at kunnskapen tas i bruk. Fakultetet skal drive forskning og utdanning av fremragende kvalitet og med relevans for store samfunnsutfordringer. Det er et klart mål at fakultetet huser det beste fagmiljøet innenfor de respektive fagområdene i Norge, at alle fagmiljøene er blant de ledende i Norden, og at de også hevder seg godt i en europeisk sammenheng.

Årsplanen er delt inn i fire kapitler med tilhørende mål og tiltak:

1. Forskning

2. Utdanning

3. Kunnskap i bruk

4. Organisasjon og arbeidsmiljø

## Utviklingsplan

Universitetsstyret har vedtatt at alle fakulteter skal ha utviklingsplaner som et supplement til årsplanen. Fakultetets utviklingsplan løfter frem noen utvalgte mål og tiltak i årsplanen, som grunnlag for fakultetsledelsen årlige dialogmøter med universitetsledelsen:

Forskning

* Søknader til Horisont Europa søyle 2 – tematiske utlysninger
* Forskningsinfrastruktur til samfunnsfagene
* Forskningsetikk, inklusive oppfølging av vedtak i universitetsstyret februar 2023

Utdanning

* Studentaktive læringsformer via EILIN
* Arbeidslivsrelevans med integrerte karrieretjenester
* Desentraliserte campuser på psykologi profesjon i samarbeid med MedFak.

Kunnskap i bruk

* Bidra til en kunnskapsbasert samfunnsdebatt og til samfunnsinnovasjon
* Synliggjøre samfunnsvitenskapens relevans og bidra til rekruttering av kvalifiserte søkere til fakultetets studieprogrammer

Administrasjon, organisasjon og arbeidsmiljø

* Sikre godt samsvar mellom økonomiske rammer og aktivitetsnivå
* Tilby ansatte og studenter et trygt og godt fysisk og psykisk arbeids- og læringsmiljø
* Utvikle hensiktsmessig administrativ kompetanse tilpasset virksomhetens

1. Forskning
Fakultetet skal ivareta grunnforskning så vel som anvendt forskning, samt både teoretisk og empirisk forskning av høy relevans og kvalitet. Fakultetet skal verne om akademisk frihet, troverdighet og vitenskapelig uavhengighet.

## Fremragende forskning

### Mål: Eksternfinansierte forskningsprosjekter

Fakultetet har hatt stor suksess med å tiltrekke seg eksternfinansiering de siste årene. Men det er knyttet usikkerhet til vilkårene for finansiering av sektoren, og stadig viktigere å lykkes i internasjonal konkurranse om forskningsmidler. Fakultetet vil fortsette innsatsen for å trekke til seg midler fra Horisont Europa, EUs rammeprogram for forskning og innovasjon. Fakultetet vil særlig fremme søknader på utlysinger om fremragende forskning, fra både EU og Forskningsrådet.

**Tiltak:**

* Mobilisere til deltakelse i utvikling av søknader til ERC
* Mobilisere til søknader til Forskningsrådet, særlig FRIPRO og SFF
* Sette av strategiske midler for å hjelpe søkere, særlig til utvikling av EU-søknader
* Arbeide aktivt for deltakelse i tematiske EU-prosjekter, som enten koordinator eller partner

**Ansvar:** Forskningsdekan

### Mål: God forskningsledelse

Fakultetet ønsker å bygge gode forskningsledere som har et høyt refleksjonsnivå rundt sitt eget lederskap og som utvikler seg. Fakultetet vil ha et særlig søkelys på å utvikle kvinnelige forskningsledere.

**Tiltak:**

* Rekruttere både yngre og mer erfarne forskningsledere til UiOs forskningslederprogrammer
* Rekruttere flere kvinner som forskningsledere

**Ansvar**: Forskningsdekan

### Mål: God forskningsadministrativ støtte

Fakultetet vil arbeide for at forskningsadministrasjonen holder et høyt nivå. Vi ønsker å videreutvikle kompetansen og tilbudet i det administrative støtteapparatet slik at forskerstøtten fortsetter å være relevant og aktuell.

**Tiltak**:

* Legge til rette for erfaringsdeling og kompetanseheving i det forskningsadministrative nettverket på fakultetet (FANE-SV)
* Bidra i samarbeidet på tvers av UiO om forskerstøtte, blant annet gjennom koordinering og deltakelse i ressursgruppene for EU og Forskningsrådet
* Videreutvikle forskerstøtten innen personvern, forskningsetikk og forskningsinfrastruktur

**Ansvar**: Forskningsdekan

## Relevant og moderne infrastruktur

Forskningsinfrastruktur er hjelpemidler til å håndtere data i hele kjeden fra innsamling til arkivering og deling. Ulike hjelpemidler, personell, støtte og kompetanse inngår i det vi omtaler som forskningsinfrastruktur. Fakultetet ønsker å følge opp sin Strategi for forskningsinfrastruktur 2022-2030.

### Mål: Styrke forskernes tilgang til relevante verktøy innen databehandling, datalagring og datadeling

**Tiltak:**

* Utvikle samarbeidsformer med den nye IT-avdelingen ved UiO, dScience ved MN og Senter for digital forskerstøtte ved UB.
* Være representert i relevante utvalg og organer ved UiO som arbeider med forskningsinfrastruktur og IT i forskning

**Ansvar:** Forskningsdekan

### Mål: Forskerutdanningen

Samfunnet har behov for forskere med sterke analytiske evner. Fakultetets forskerutdanning legger vekt på akademisk eksellense. Våre ph.d.-kandidater skal bidra til forskningsfronten i sine felt, tilegne seg ferdigheter som også gir fortrinn utenfor akademia, og være seg bevisst sitt ansvar som forskere.

**Tiltak:**

* Følge opp den periodiske programevalueringen av ph.d.-programmet som ble gjennomført i 2022.
* Styrke de eksternfinansierte ph.d.-kandidatenes integrering i fakultetets fagmiljøer
* Videreutvikle arbeidet med personvern og forskningsetikk i forbindelse med doktorgraden
* Vurdere forenkling av opptaksrutiner

**Ansvar:** Forskningsdekan

Forskningens andre kvaliteter

Fakultetets forskning skal være forankret i god forskningspraksis og utøves i henhold til forskningsetikkloven, helseforskningsloven og UiOs regler for personvern i forskning og forskningsetikk. Fakultetet skal legge til rette for flerfaglig forskning og deltakelse i UiOs tverrfaglige satsinger. Fakultetet vil arbeide for å synliggjøre forskningens relevans for FNs bærekraftmål.

### Mål: Fremme forskningsetisk bevissthet og god forskningsetisk praksis

Fakultetet skal sørge for at alle ansatte kjenner til lovverk og retningslinjer. Forskningsetikk er både et individuelt ansvar, et ledelsesansvar og et institusjonelt ansvar. Fakultetet skal ha gode rutiner som sikrer ivaretakelse av det institusjonelle ansvaret fakultetet har.

**Tiltak:**

* Sørge for at UiOs retningslinjer innen forskningsetikk inkl. standard for forskningsintegritet er kjent og følges av våre forskere
* Sørge for at retningslinjene til de nasjonale forskningsetiske komiteene er kjent og følges av fakultetets ansatte
* Sørge for at fakultetets forskningsetiske rutiner er kjent blant våre forskere
* Arbeide for at alle ph.d.-veiledere gjennomfører det obligatoriske veilederseminaret

**Ansvar**: Forskningsdekan

### Mål: Fremme samarbeid mellom fagene

Mange samfunnsutfordringer krever samarbeid på tvers av fagområder. Fakultetet skal fremme faglig samarbeid, der fagene beriker hverandre og dermed bringer forskningen videre på en måte som ett fag alene ikke vil klare. Fakultetet skal bidra i universitetets satsinger UiO: Energi og miljø, UiO: Demokrati og UiO: Livsvitenskap.

**Tiltak**:

* Fremme tverrfaglig samarbeid innad ved fakultetet
* Mobilisere til deltakelse i tverrfaglige initiativer, på og utenfor UiO
* Arbeide for at fakultetet er representert i styrene til UiOs tverrfaglige initiativer

**Ansvar**: Forskningsdekan

### Mål: Fremme åpen forskning

Politikkutformingen innen åpen forskning er i bevegelse både i Norge og i Europa. Det er nødvendig at fakultetet følger denne utviklingen tett. Dette gjelder særlig siden våre forskningsdata ofte er belagt med personvernrestriksjoner.

**Tiltak**:

* Arbeide for at forskningsdata deles så åpent som mulig, og så lukket som nødvendig, og at man finner ordninger som tar vare på forskjellene mellom fagene i muligheten til å dele forskningsdata
* Arbeide for at forskningsartikler publiseres åpent på måter som ikke går ut over forskningskvalitet og forskningsintegritet
* Følge opp at de ansatte tar det obligatoriske e-læringskurset i personvern
* Øke forskernes bruk av Forsk pro, slik at fakultetet har løpende oversikt over alle forskningsprosjekter

**Ansvar**: Forskningsdekan

# 2. Utdanning

Det samfunnsvitenskapelig fakultet skal som en ledende utdanningsinstitusjon nasjonalt og internasjonalt levere undervisning av fremragende kvalitet og med relevans for de store samfunnsutfordringene. Fremragende undervisning må være forskningsbasert. Fakultetets viktigste bidrag til fremragende undervisning med relevans for en bærekraftig samfunnsutvikling skjer gjennom å sikre at våre ansatte har best mulige rammebetingelser for å drive og utvikle sin undervisningsvirksomhet.

## Utdanning av fremragende kvalitet

Den forskningsbaserte undervisningen er et særtrekk ved universitetene. Gjennom kontinuerlig vektlegging av akademisk kvalitet hos både underviserne og studentene, og i våre emner og programmer, og med støtte i effektiv organisering, skal SV-fakultetet markere seg som en fremragende undervisnings- og læringsarena innenfor samfunnsvitenskapene.

### Mål: Underviserne

Undervisningskompetanse og innsats for undervisningsutvikling skal verdsettes og vektlegges i ansettelser og stimuleres gjennom tiltak for karriereutvikling og merittering.

**Tiltak:**

* Fakultetet skal ha en vitenskapelig stab med fremragende undervisningskompetanse, og dette skal vektlegges i ansettelser i vitenskapelige stillinger, i medarbeidersamtaler og gjenfinnes i ledelsens øvrige prioriteringer på både fakultets - og instituttnivå

**Ansvar:** Dekan og studiedekan

### Mål: Studentene

Fakultetet skal rekruttere og beholde de beste studentene med motivasjon, talent og interesse innenfor våre fag. Studentene forventes å forholde seg aktivt og ansvarlig til egen læring, blant annet gjennom å delta aktivt i undervisningen og relaterte forskningsaktiviteter, engasjere seg i faglige diskusjoner, bidra til studentdemokratiet og være bevisst sin rolle i å forme sitt eget læringsmiljø.

**Tiltak:**

* Styrke integreringen av førsteårsstudentene i fagmiljøene, blant annet gjennom støtte til enhetenes arbeid med faglige og sosiale tiltak rundt studiestart
* Bidra til at enhetene har relevante tiltak som stimulerer studentenes aktive deltakelse i undervisning, forskningsprosjekter og læringsmiljø, inkludert bruk av studentaktive læringsformer, lærings- og studentassistenter, samt tiltak for førsteårspedagogikk /metalæring.
* Styrke studentdemokratiet gjennom jevnlig dialog med SVSU og tilbud om opplæring og inkludering av studentrepresentanter i møter og fora. Fakultetet skal ha en funksjonell praksis som ivaretar studentenes høringsrett og fremme ordninger for en forutsigbar finansiering av fag- og programutvalgene.

**Ansvar:** Studiedekan

### Mål: Emner og programmerFakultetets emner og programmer skal bygge på forskningsbasert kunnskap. Fakultetet skal fremme enhetenes arbeid med å utvikle og ta i bruk kunnskapsbaserte, fagnære, varierte og studentaktive undervisningsformer som ivaretar personvern, og som stimulerer studentenes nysgjerrighet, selvstendighet, initiativ og evne til kritisk tenkning. Studentene skal utvikle ferdigheter som styrker deres faglige identitet, kompetanse og opplevelse av arbeidslivsrelevans.

**Tiltak:**

* Sikre at erfaringene fra større utdanningssatsinger, som Sentre for fremragende utdanning, Honoursprogrammet, SamPraks, Økonomi og datavitenskap og Bærekraftlaboratoriet kommer til nytte for undervisningen på hele fakultetet
* Identifisere muligheter og utfordringer i KI-baserte verktøy for undervisning og vurdering, og sikre en forsvarlig og utviklingsfremmende utnyttelse av disse redskapene for vår virksomhet
* Evaluere EILIN som grunnlag for å prioritere videre satsingsområder
* Videreutvikle samarbeidet med karrieretjenestene ved UiO om å sikre utvekslingsarenaer for undervisere med fokus på karrierelæring integrert i emner og programmer

**Ansvar:** Studiedekan

### Mål: Organisasjon

Fakultetet skal tilrettelegge for effektivitet og profesjonalitet i undervisningen. Fakultetet skal bidra til effektiv kommunikasjon, informasjonsflyt og relevant beslutningsgrunnlag på tvers av UiOs organisatoriske nivåer for utdanningsledelse, både faglig, pedagogisk og administrativt. Studentene skal være sikret innflytelse på forhold som har å gjøre med både undervisningens kvalitet og læringsmiljøet. Fakultetet skal ta ansvar for at den samlede undervisningsvirksomheten utgjør den til enhver tid beste utnyttelsen av fakultetets ressurser.

**Tiltak:**

* Bruke UiOs kvalitetssystem til analyser av i hvilken grad fakultetets studieportefølje utgjør den best mulige utnyttelsen av faglig kompetanse, både innenfor og på tvers av faggrenser
* Støtte opp under utvikling og implementering av et funksjonelt emneevalueringssystem på UiO
* Støtte og stimulere til utdanningsledelse
* Sikre at fakultetet tilbyr fleksibel og oppdatert infrastruktur for effektiv fagnær studentaktiv læring
* Foreta en vurdering av tiltak rettet mot gjennomføring og frafall i lys av nytt finansieringssystem

**Ansvar:** Studiedekan

### Utdanning med relevans for samfunnsutfordringene  Mål: Bærekraft

Samfunnsvitenskapelig kompetanse er avgjørende for å kunne skape en bærekraftig framtid. Undervisningen ved vårt fakultet skal bidra aktivt med kunnskap innenfor alle relevante FNs bærekraftmål.

**Tiltak:**

* Fakultetet skal initiere og tilrettelegge for gode strategiske diskusjoner om balanse og profil i vårt undervisningstilbud sett opp mot FNs bærekraftmål

**Ansvar:** Studiedekan

## Mål: Klima og miljø

Fakultetets undervisning skal gjennom sine emner og programmer bidra med relevant samfunnskunnskap som støtter opp under det grønne skiftet.

**Tiltak:**

## Fakultetet skal informere om, prioritere og organisere undervisningsporteføljen slik at den støtter opp under UiOs klimastrategi

**Ansvar:** Studiedekan

## Mål: Demokrati

Fakultetets undervisning skal i sine emner og program bidra med relevant kunnskap om demokratiets forutsetninger og virkemåte. Fakultetets undervisningsportefølje skal bidra til en kunnskapsbasert diskusjon om demokratiets rammevilkår og utfordringer, og til å bygge en kunnskapsberedskap for å løse framtidige demokratiutfordringer.

**Tiltak:**

* Fakultetet skal synliggjøre bredden i tilbudet av demokratirelevante emner.

### Mål: Livslang læring

Fakultetet skal bidra til satsingen på livslang læring gjennom fleksible programmer og undervisningsformer.

 Tiltak:

* Kartlegge etterspørsel etter EVU-tilbud for lærere, og planlegge hensiktsmessige tiltak og prioriteringer i tråd med disse resultatene
* Bruke arbeidet med EVU for lærere som pilotprosjekt for å tilrettelegge for at arbeidet med fakultetets EVU-tilbud er hensiktsmessig organisert og dimensjonert

**Ansvar:** Studiedekan

### Mål: Samfunns- og arbeidslivsrelevans

Fakultetet skal tilrettelegge for at våre uteksaminerte studenter har en samfunnsvitenskapelig kompetanse som svarer på arbeidslivets og samfunnets behov på kort og lang sikt.

 **Tiltak:**

* Utvikle en desentralisert profesjonsutdanning i psykologi i samarbeid med Helse Sør-Øst
* Evaluere status for arbeidet med tiltak innenfor både praksisemner, studentaktive læringsformer, karrierelæring, alumni-virksomhet og arbeidslivskontakt
* Analysere resultatene fra Studiebarometeret opp mot funnene fra UiOs Kandidatundersøkelse
* Vurdere videre prioriteringer av tiltak med hensyn på arbeids- og samfunnslivsrelevans

**Ansvar:** Studiedekan

### Mål: Flerfaglige undervisningstilbud

Fakultetet skal fremme relevant flerfaglig undervisningssamarbeid, lokalt, nasjonalt og internasjonalt, og tilrettelegge for en mest mulig effektiv organisering av slike utdanningstiltak.

 **Tiltak:**

* Støtte opp under tverrfaglige satsninger, som for eksempel Bærekraftlaboratoriet og den forestående oppskaleringen og faglige utvidelsen av SamPraks-emnet
* Følge opp tverrfaglig undervisningssamarbeid innenfor etablerte strukturer som 40-grupper og Erasmus-stipendier for internasjonal utveksling (inkludert Circle U).

**Ansvar**: Studiedekan

# 3. Kunnskap i brukSamfunnsvitenskapelig forskning tas i bruk av relevante aktører

Samfunnet står overfor utfordringer som krever oppdatert samfunnsvitenskapelig kunnskap av høy kvalitet. Aktuelle eksempler er klimaendring og grønn omstilling, demokratiutfordringer, økonomisk og sosial ulikhet både nasjonalt og internasjonalt, pandemi og andre kriser, migrasjon og verdimangfold. Gjennom sin forskning og undervisning kan akademia bidra til å løse disse og andre utfordringer det neste tiåret.

### Mål: Samfunnsinnovasjon

UiO legger et bredt innovasjonsbegrep til grunn i sitt arbeid med innovasjon. Samfunnsinnovasjon, forstått som «ideer som fungerer» (Ideas that work), er en selvsagt del av UiOs innovasjonsarbeid. Fakultetet vil stimulere til at de ansatte bruker UiOs ulike innovasjonsarenaer og organer, spesielt der de ansatte selv mangler direkte koblinger til mulige brukere av samfunnsvitenskapelig forskning.

**Tiltak:**

* Mobilisere til ERC Proof of Concept, tematiske prosjekter for å løse samfunnsutfordringer og målrettede samfunnsoppdrag
* Sikre god kontakt med og deltakelse i Oslo Science City
* Oppfordre ansatte til deltakelse i offentlige utvalg, ekspertgrupper og andre fora som tar kunnskap i bruk
* Stimulere til bruk av UiOs innovasjonsarenaer, som for eksempel SPARK Samfunnsinnovasjon og Veksthuset for verdiskaping
* Sørge for at relevante ansatte nomineres til relevante priser

**Ansvar:** Forskningsdekan

## Mål: Bidra til en kunnskapsbasert samfunnsdebatt og synliggjøre den samfunnsvitenskapelige forskningens samfunnsbidrag

Forskningsformidling og bidrag til en kunnskapsbasert samfunnsdebatt er en viktig del av fakultetets samfunnsoppdrag. Fakultetets forskere oppfordres til aktiv deltakelse i det offentlige ordskiftet med deling av forskningsbasert viten.

I tråd med fakultetets kommunikasjonsstrategi skal fakultetet bidra til en kunnskapsbasert samfunnsdebatt og synliggjøre den samfunnsvitenskapelige forskningens samfunnsbidrag.

**Tiltak:**

* Gjennomføre arrangementer og aktiviteter som synliggjør forskningens relevans og verdi for samfunnet
* Synliggjøre fakultetets forskning i relevante kanaler og for relevante målgrupper.
* Implementere den reviderte kommunikasjonsstrategien og handlingsplan for digital kommunikasjon. Denne revideres årlig for å sikre effektiv kanalbruk
* Holde jevnlig kontakt med lokale fagmiljøer og ledelse om forskningskommunikasjon

**Ansvar:** Dekan, forskningsdekan og fakultetsdirektør

## Mål: Rekruttere og utdanne sterke kandidater som bidrar til samfunnsutviklingen

Forskningsbasert utdanning av personer med fremragende samfunnsvitenskapelig kompetanse er et av våre viktigste samfunnsbidrag til å sikre at kunnskap blir tatt i bruk.

Fakultetet skal rekruttere og beholde de beste studentene som har motivasjon, talent og interesse innenfor våre fag. Studietilbudet markedsføres blant annet gjennom UiOs kampanje, åpen dag, skolebesøk og nettsider.

Tiltak:

* Kommunisere målrettet til potensielle studentgrupper for å styrke rekrutteringen til programmene
* Nettsidene er vår viktigste primærkanal for informasjon, og informasjonen her skal være korrekt og brukervennlig

### Mål: synliggjøre studieprogrammenes samfunns- og arbeidslivsrelevans

I tråd med fakultetets kommunikasjonsstrategi skal kvalitet og relevans ved våre studier formidles tydelig i fakultetets kommunikasjon til fremtidige og nåværende studenter og til samfunns- og arbeidslivsaktører.

Tiltak:

* Fakultetet skal benytte seg av alumni for å styrke studentenes opplevde arbeidslivsrelevans og jobbmuligheter
* Synliggjøre samarbeidsarenaer mellom arbeidslivet og studentene
* Synliggjøre samfunnsvitenskapenes relevans for arbeidsliv og bærekraft

**Ansvar:** Dekan og studiedekan

# 4. Organisasjon og arbeidsmiljø

Fakultetet skal være en attraktiv, utfordrende og utviklende arbeidsplass for alle medarbeidere. Arbeidsmiljøet er et felles ansvar for ledere og ansatte og skal kjennetegnes ved likeverd, respekt, mangfold, engasjement og deltakelse. Fakultetet skal legge til rette for målrettet og effektiv ressursbruk.

## Arbeids- og læringsmiljø

### Mål: Et trygt og godt arbeidsmiljø

Alle fakultetets ansatte skal ha grunn til å være stolte av å arbeide ved Det samfunnsvitenskapelige fakultet og ha et bevisst forhold til hvordan deres eget arbeid støtter opp under kjerneoppgavene forskning, undervisning og kunnskap i bruk. Fakultetet skal tilby et faglig stimulerende og raust arbeidsmiljø der det skal være rom for meningsbrytning og uenighet. Fakultetet skal gjennomføre og følge opp arbeidsmiljøundersøkelser og legge til rette for god kommunikasjon med vernetjenesten og de ansattes tillitsvalgte

**Tiltak:**

* Følge opp foreslåtte tiltak etter arbeidsmiljøundersøkelsen (ARK) 2022
* Gjennomføre ny ARK-undersøkelse våren 2024
* Alle ledere ved fakultetet skal kjenne arbeidsmiljøloven og gjennomføre UiOs HMS-kurs

**Ansvar:** Dekan og fakultetsdirektør

## Utvikle hensiktsmessig kompetanse tilpasset virksomhetens behov

### Mål: God og tydelig ledelse

Fakultetet skal på alle nivåer ha en god og tydelig ledelse som tar ansvar og bidrar til å utvikle medarbeiderne og organisasjonen.

**Tiltak:**

* Obligatorisk deltakelse på UiOs instituttlederkurs for alle nye institutt- og senterledere
* Legge til rette for deltakelse på øvrige lederkurs i regi av UiO, særlig utdanningsleder- og forskningslederprogrammene
* Obligatorisk deltakelse for nye administrative ledere på UiOs kurs i ledelse og personaloppfølging.
* Utvikle gode rutiner for gjennomføring av medarbeidersamtaler og øke kompetansen hos alle ledere om hvordan medarbeidersamtalen kan brukes til utvikling av medarbeidere og organisasjon
* Følge opp fakultetets internkontrollsystem og sikre målrettet og effektiv drift, overholdelse av lover og regler og pålitelig rapportering

**Ansvar:** Dekan og fakultetsdirektør

### Mål; målrettet rekruttering

Fakultetet skal drive målrettet rekruttering av og utvikle fremragende forskere, forsknings- og undervisningsmiljøer og velfungerende administrative støttefunksjoner. Fakultetet vil særlig ha som målsetting å rekruttere flere kvinner til faste vitenskapelige stillinger ved grunnenheter med skjev kjønnsbalanse.

**Tiltak:**

* Oppfølging av rapport om hvordan stillingsstruktur og måten rekrutteringsprosesser gjennomføres på, påvirker rekrutteringen av kvinner til faste vitenskapelige stillinger
* Øke kompetansen hos alle ledere om ansvar og rolle i rekrutteringsprosesser, særlig rekruttering til vitenskapelige førstestillinger
* Informere postdoktorer og forskere om fakultetets tiltaksplan for karrierestøtte for forskere i tidlig karrierefase, og oppfordre de ansatte til å benytte tilbudene
* Identifisere tiltak som kan bidra til å styrke fakultetets attraktivitet for administrativ kompetanse

**Ansvar:** Dekan og forskningsdekan

### Mål: Tilbud om kompetanseutvikling til alle ansatte

**Tiltak:**

* Sikre at alle enheter har gode rutiner for mottak av nye medarbeidere
* Arrangere seminar for nyansatte faste vitenskapelige ansatte
* Gjennomføre et møte mellom fakultetsledelsen og nytilsatte postdoktorer en gang i året etter mønster for samlingen med nyansatte i faste stillinger
* Tilby alle ansatte medarbeidersamtale og kompetanseutvikling
* Følge opp fakultetets språkpolitikk og tilby faste vitenskapelige ansatte som ikke behersker et skandinavisk språk tilstrekkelig norskopplæring.
* Arbeide for at Den internasjonale sommerskolen utvikler tilpasset norskopplæring på C2-nivå
* Tilby nyvalgte styremedlemmer, institutt- og fakultetsledelse internopplæring slik at alle kjenner egne roller og ansvar

**Ansvar:** Dekan og fakultetsdirektør

### Mål: En høyt kompetent administrasjon som understøtter kjernevirksomheten

Fakultetet skal utgjøre en velfungerende organisasjon og skal forvalte sine samlede ressurser slik at de bidrar til å understøtte kjernevirksomheten. Det skal arbeides for å skape en enklere hverdag.

**Tiltak:**

* Tilby administrative ansatte kurs og kompetanseheving tilpasset nye behov og krav til økt digitalisering av arbeidsoppgaver
* Se på muligheter for forenkling, forbedring og fornyelse av administrative prosesser og tjenester (samt følge opp og delta i iverksettelsen av BOTT Arkiv/Saksbehandling)

**Ansvar**: Fakultetsdirektør

Mål: Samsvar mellom fakultetets økonomiske rammer og det faglige aktivitetsnivået på enhetene

**Tiltak:**

* Gjennomføre budsjettsamtaler med alle grunnenhetene og iverksette tiltak ved mer-/mindreforbruk
* Bidra til utvikling av verktøy for ressursstyring av undervisning

**Ansvar:** Dekan og fakultetsdirektør

### Mål: En formålstjenlig arealsituasjon og hensiktsmessig infrastruktur

Fakultetet skal ha arealer og en infrastruktur med en standard som bygger opp om våre ambisjoner for forskning, utdanning og formidling og sikrer ansatte og studenter et godt fysisk arbeidsmiljø.

**Tiltak:**

* Arbeide for samlokalisering av fakultetets grunnenheter
* Kartlegge arealbehovet i tråd med den langsiktige utviklingen i forsknings- og studieaktivitetene ved fakultetet og med et langsiktig mål om samlokalisering av fakultetet
* Sikre en digital infrastruktur som dekker studenters og forskeres behov
* Legge til rette for universell utforming av fakultetets bygninger
* Fakultetet vil jobbe for at også den øvrige virksomheten drives på en klimavennlig måte, i tråd med UiOs helhetlige klimastrategi.
* Tilby fakultetets brukere god IT-støtte gjennom oppfølging av serviceerklæring og dialog med UiO:IT

**Ansvar:** Dekan og fakultetsdirektør